CELEX: 32014D0748
Language: sl
Date: 2014-10-28 00:00:00
Title: Sklep Komisije z dne 28. oktobra 2014 o ukrepu, ki ga je sprejela Nemčija v skladu s členom 7 Direktive Sveta 89/686/EGS za prepoved dajanja na trg varnostnih pasov tipov FHA, FHB in FSmS za gasilce (notificirano pod dokumentarno številko C(2014) 7757)

30.10.2014   
               
               
                  SL
               
               
                  Uradni list Evropske unije
               
               
                  L 309/35
               
            
         SKLEP KOMISIJE
         z dne 28. oktobra 2014
         o ukrepu, ki ga je sprejela Nemčija v skladu s členom 7 Direktive Sveta 89/686/EGS za prepoved dajanja na trg varnostnih pasov tipov FHA, FHB in FSmS za gasilce
         
            
               (notificirano pod dokumentarno številko C(2014) 7757)
            
         
         
            (2014/748/EU)
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/686/EGS z dne 21. decembra 1989 o približevanju zakonodaj držav članic v zvezi z osebno zaščitno opremo (1) in zlasti člena 7 Direktive,
         ob upoštevanju naslednjega:
         
                     (1)
                  
                  
                     Nemški organi so avgusta 2013 Komisijo obvestili o ukrepu za prepoved dajanja na trg varnostnih pasov tipov FHA, FHB in FSmS za gasilce, ki jih proizvaja podjetje Dietrich&Co. GmbH, Rossauer Strasse 49a, 09661 Rossau, OT Seifersbach (Nemčija). Izdelki so imeli oznako CE v skladu z Direktivo 89/686/EGS, bili so preverjeni, opravljen je bil ES-preskus tipa v skladu s harmoniziranim standardom EN 358:1999 Osebna varovalna oprema za namestitev pri delu in zaščito pred padci z višine – Pasovi za namestitev pri delu, pozicijski trakovi in zanke.
                  
               
                     (2)
                  
                  
                     Varnostni pasovi za gasilce so osebna zaščitna oprema, razvrščena v kategorijo certificiranja III. Osebna zaščitna oprema te vrste, ki je zasnovana za zaščito pred smrtno nevarnostjo ali resnim tveganjem za zdravje z nepopravljivimi posledicami, ki jih po mnenju proizvajalca uporabniki ne morejo pravočasno prepoznati, je predmet ES-pregleda tipa in sistema ES za nadzor kakovosti, ki ju izvaja priglašeni organ po naročilu proizvajalca.
                  
               
                     (3)
                  
                  
                     Revizija, ki so jo izvedli nemški organi v proizvodnem obratu navedenega proizvajalca, je pokazala, da predloženi certifikati o ES-pregledu tipa varnostnih pasov tipov FHA, FHB in FSmS za gasilce niso bili veljavni, ker je bil zamenjan del opreme, in sicer material za trakove, ES-pregled tipa pa se je nanašal samo na izdelke, predložene za testiranje. Zato niso bile izpolnjene naslednje zahteve Direktive 89/686/EGS:
                     
                                 —
                              
                              
                                 člen 8(2) (ES-tipski preskus): izdelki niso bili enaki modelom, za katere je bil izdan ES-pregled tipa,
                              
                           
                                 —
                              
                              
                                 člen 12 (ES-izjava o skladnosti): izjava o skladnosti ni bila veljavna, ker je bilo vključeno sklicevanje na nadzor kakovosti v skladu s členom 11, ki ni bil opravljen,
                              
                           
                                 —
                              
                              
                                 člen 13(1) (ES-oznaka): identifikacijska številka priglašenega organa DEKRA EXAM (NB 0158) je bila zlorabljena, ker nadzor kakovosti ni bil opravljen.
                              
                           
               
                     (4)
                  
                  
                     Varnostni pasovi tipa FHB za gasilce poleg tega niso izpolnjevali zahtev iz točke 4.2.1 harmoniziranega standarda EN 358:199 glede statične moči, s tem pa tudi osnovne zdravstvene in varnostne zahteve 1.3.2. Lahkost in trdnost oblike iz Priloge II k Direktivi 89/686/EGS. Meritve statične moči za varnostne pasove za gasilce, ki jih proizvaja Dietrich&Co. GmbH, so znašale med 7,2 kN in 9,4 kN, namesto vsaj 15 kN, kot je določeno v standardu.
                  
               
                     (5)
                  
                  
                     Komisija je proizvajalca pisno pozvala, naj sporoči svoje pripombe glede ukrepov, ki so jih sprejeli nemški organi.
                  
               
                     (6)
                  
                  
                     Nemški organi so 22. oktobra 2013 Komisijo obvestili o rezultatu tega ukrepa. Nemški organi so glede na dokumente, ki so jih prejeli od proizvajalca, ugotovili, da samo proizvodnja v letih 2011 in 2012 ni izpolnjevala zahtev Direktive 89/686/EGS. Proizvajalec je sprejel popravni ukrep in od začetka leta 2013 je bila proizvodnja v skladu z navedeno direktivo. Proizvajalec Dietrich & Co je prostovoljno odpoklical naslednje varnostne pasove tipa FHB za gasilce:
                     
                                 —
                              
                              
                                 pasove s serijskimi številkami od 0439 do 0738, proizvedene leta 2011,
                              
                           
                                 —
                              
                              
                                 pasove s serijskimi številkami od 0739 do 1078, proizvedene leta 2012.
                              
                           
               
                     (7)
                  
                  
                     Glede na razpoložljivo dokumentacijo, izražene pripombe in ukrepe, ki so jih sprejele zadevne strani, Komisija meni, da varnostni pasovi tipov FHA, FHB in FSmS za gasilce, proizvedeni v letih 2011 in 2012, niso bili v skladu s točko 4.2.1 harmoniziranega standarda EN 358:1999, ki se nanaša na osnovno zdravstveno in varnostno zahtevo 1.3.2 Lahkost in trdnost oblike iz Priloge II k Direktivi 89/686/EGS. Proizvajalec je že sprejel vse potrebne ukrepe za odpravo takšnih neskladnih izdelkov s trga in za odpravo pomanjkljivosti za uskladitev z zahtevami Direktive 89/686/EGS v skladu z odločbo nemških organov –
                  
               SPREJELA NASLEDNJI SKLEP:
         
            Člen 1
            Ukrep, ki so ga sprejeli nemški organi za prepoved dajanja na trg varnostnih pasov tipov FHA, FHB in FSmS za gasilce, ki jih proizvaja Dietrich&Co. GmbH, so utemeljeni.
         
         
            Člen 2
            Ta sklep se nanaša izključno na izdelke, proizvedene v letih 2011 in 2012.
         
         
            Člen 3
            Ta sklep je naslovljen na države članice.
         
         
            V Bruslju, 28. oktobra 2014
            
               
                  Za Komisijo
               
               Ferdinando NELLI FEROCI
               
                  Član Komisije
               
            
         
         
            (1)  UL L 399, 30.12.1989, str. 18.